
Előszó 

Előszó 

Több olyan könyvvel találkoztam már, amelynek a bevezetésében a 
szerző arra kéri az olvasót, hogy próbálja meg féken tartani a 
kíváncsiságát és szépen sorjában, lap lap után, az elejétől a végéig 
olvassa a művet a megfelelő hatás elérése érdekében. Ez a munka nem 
az ilyen alkotások közé tartozik. Azoknak, akik a filozofikus 
elmélkedést részesítik előnyben, azt javaslom, hogy először az első 
fejezettel ismerkedjenek meg, azokat pedig, akik a mindennapok 
praktikus tetteiben érzik inkább otthon magukat, arra bátorítom, hogy 
az utolsó résszel kezdve, fordított sorrendben olvassák a három 
fejezetet. 

A Bhagavad-gítá nem egy bizonyos kaszt vagy felekezet 
részére íródott. Az emberek minden rétege útmutatást kaphat belőle 
arra vonatkozólag, hogyan szabadulhat meg az élet elkerülhetetlen 
gyötrelmeitől, és érheti el a lelki élet tökéletes szintjét. Azokat az 
embereket, akiket inkább a dolgok elméleti alapja érdekel, a tudás 
segítségével vezeti el a tudatos cselekvés tökéletességéig, míg azokat, 
akik a tettek embereinek vallják magukat, a cselekvés tudatosításán át 
juttatja el a bölcsek életszemléletéhez. Éppen ezért úgy éreztem, hogy 
ha csak azt a tanulmányt jelentetném meg, amelyet most e könyv első 
fejezeteként olvashatnak, és amit eredetileg egy önálló írásnak 
szántam, csak fél munkát végeznék, mert az ilyen száraz 
szövegelemzés csak kevés ember figyelmét képes lekötni. Ezt 
megfontolván egy másik fejezetben részletesen bemutattam, hogy a 
Gítá végkövetkeztetését kimondó versben javasolt folyamat elemei 
hogyan jelennek meg az egész műben, majd miután ezt még mindig 
túlontúl teoretikusnak találtam, egy következő fejezetben a lehető 
legegyszerűbben leírtam, mit kell tennie annak, aki a műben javasolt 
bhakti-jóga gyakorlatait be akarja építeni mindennapi életébe. Aki 
ilyen tetteket végez, az később természetes módon vágyni kezd arra, 
hogy minél többet megtudjon elméleti hátterükről, azokat pedig, akik 
megismerik a Gítá építkezésének isteni harmóniáját, ez kétségkívül 
arra fogja inspirálni, hogy komolyan vegyék és beépítsék életükbe 
tanításait. 

Syámasundara dása 

2004. február 24. 

Sri Purusottama Dásza Thákura megjelenési napja 

Mit tanít a Bhagavad-gítá? 

A Bhagavad-gítát, a „hindu Bibliát" széles körben ismerik a világon. 
Immár évszázadok óta nem csak a hinduk, de az európai értelmiség 
egy része is nagyra értékeli vélt vagy valós tanításait ...és itt meg is 
állhatunk. Vélt, vagy valós. Egy katolikus pappal folytatott 
diskurzusom során beszélgetőpartnerem így adott hangot 
véleményének: „A Bibliának több mint ezer féle magyarázata van. 
Nem lehet egyszerre mindegyik érvényes." Mégis, az ezernyi 
magyarázat ezernyi felekezetet szült, melyek tanításai, gyakorlatai 
kisebb-nagyobb mértékben eltérnek egymástól. 

Mi a helyzet a Bhagavad-gítával, mely a Biblia 
harmincháromezer versével ellentétben csak hétszáz strófából áll, s 
így jóval könnyebben átlátható? A kérdésfelvetésből könnyű kitalálni, 
hogy ez esetben is hasonló a helyzet. E tanulmányt mégsem a 
különféle hindu felekezeti csoportok tagjainak szánom elsősorban, 
hanem a nyugat filozofikus gondolkodású embereinek, akiknek 
szintén megvan a maguk sajátos Gítá értelmezése. A művet nyugati 
csodálói legtöbbször azért magasztalják, mert olyan toleráns a 
különböző vallásos megközelítésekkel szemben. Ezt előszeretettel 
emlegetik fel a ma népszerű filozófia alátámasztására: mindenkinek 
megvan a maga útja, minden út ugyanoda vezet... A 
vallásfilozófusok vélekedése is hasonló. A. L. Hermann például így ír: 

[A Bhagavad-gítában] a felszabadulás elérését célzó eszközök közül 
egyik sem jobb a másiknál. Inkább arról van szó, hogy egy adott 
módszer jobban illetve kevésbé felel-e meg az egyéni guna 1 
szempontjából. 

A torta habját pedig a különböző ezoterikus körök értelmezései 
alkotják, melyekkel saját, gyakran szinkretista nézetred szerüket 
próbálják alátámasztani. 

E tanulmány célja a nyilvánvaló félreértések és 
félreértelmezések korrigálása egy ősi indiai, Dzsaimini Muninak 



1 A gunák az anyagi energia különböző minőségei, amelyek az egyéni hajlamok 
kialakulásában játszanak szerepet. 

tulajdonított szövegelemzési eljárás bemutatásával. Ezen eljárást 
Őszentsége Sríla Sivarama Swami Maharadzsa ismerteti A 
Bhaktivedanta magyarázatok című könyvében, melynek témája 
szintén a Gítá helyes értelmezése, illetve Ő Isteni Kegyelme A. C. 
Bhaktivedanta Swami Prabhupada kommentárjának elemzése. E 
könyvben terjedelmi és szerkesztési okokból a Dzsaimini-módszer 
csak röviden kerül kifejtésre, ugyanakkor alkalmazása igen mély 
benyomást tesz az emberre. Ezért vettem a bátorságot, hogy az 
előttem már egyszer bemutatott témában tollat ragadjak, és Sríla 
Sivarama Swami Maharadzsa nyomdokait követve, bővebb 
referenciaanyaggal és a szöveg szerkezetét bemutató logikai érvekkel 
alátámasztva, nagyobb terjedelemben tárjam a nagyközönség elé. A 
szándékom annak megvilágítása, hogy a Bhagavad-gítá egy logikusan 
felépített, koherens alkotás, melyet elbeszélője, Sri Krisna, azzal a 
szándékkal adott át Ardzsunán keresztül az emberiségnek, hogy 
felhívja a figyelmet a bhakti-jóga, az Isten iránti odaadás és a Neki való 
meghódolás folyamatára, amely egyaránt megoldással szolgál 
Ardzsuna és mindenki más problémáira. 

E bevezető után lássuk, Dzsaimini Muni milyen 
szempontokat adott meg egy védikus 1 szöveg elemzésére, amely által 
fény derül annak lényegi mondanivalójára. Az elemzés során 
figyelembe kell venni: 

1-2. Milyen kapcsolat van a szöveg első és utolsó sora vagy 
egysége között, és ezek milyen közös pontokat 
hangsúlyoznak? 

3. Mi az, ami a szövegben a leggyakrabban ismétlődik? 

4. Mi az, amit a legtöbbször dicsőítenek (mennyiségileg)? 

5. Mi az, aminek a fontosságát legjobban kiemeli a szöveg 
(minőségileg)? 

6. Mi az, amit a szöveg egészének logikai felépítése 
bebizonyít? 

Az alábbiakban a fent említett pontok alapján vizsgáljuk meg, mit is 
tanít a Bhagavad-gítá. 



1 Védikus alatt itt a Sríla Vjászadéva által írott, illetve az általa használt szerkesztési 
elvek szerint megalkotott irodalmat értem. 

1-2. 

Milyen kapcsolat van a szöveg első és utolsó sora vagy egysége 
között, és ezek milyen közös pontokat hangsúlyoznak? 

Lássuk most a közel hétszáz strófából álló szanszkrit mű első és utolsó 
versét: 

Dhritarástra így szólt: Óh, Szandzsaja, mit tettek fiaim és Pándu fiai, 
miután harcra vágyva összegyűltek a kuruksétrai zarándokhelyen? 
(1.1) 



A Bhagavad-gítáról tudni kell, hogy - bár így is használják - nem egy 
önálló mű, hanem egy nagyobb alkotásnak, a Mahábhárata eposznak 
egy fejezete. E fejezet elejére egy testvérháború kibontakozásáig 
jutunk el a műben, melyben a kérdés, hogy ki uralkodik majd a világ 
fölött, a Pándava illetve a Kaurava fivérek közötti csatában fog 
eldőlni. Az Úr Krisna, a Gítá elbeszélője, barátja és tanítványa, 
Ardzsuna szekerét hajtja, s e bölcsességet közvetlenül a csata 
megkezdése előtt tárja föl neki, megvilágítván ezzel a helyes cselekvés 
útját. A vak Dhritarástra, Hasztinapura uralkodója, az ellentétes 
oldalon harcoló hercegek atyja, titkárától érdeklődik a harc 
kimeneteléről. A Gítá utolsó verse még a harc leírásának megkezdése 
előtt hangzik el, de máris fontos következtetésekhez jutunk általa. 

Bárhol is legyen Krisna, minden misztika mestere, és Ardzsuna, a 
legkiválóbb íjász, ott biztos a gazdagság, a győzelem, a rendkívüli erő 
és az erény. Ez az én véleményem.(18.78) 

Amellett, hogy e vers világosan megjövendöli a csata kimenetelét, a 
mi témánk, a Gítá mondanivalójának feltárása szempontjából is 
jelentőséggel bír, mert hangsúlyozza a tanító és a tanítvány 
kiválóságát. Ez egy fontos kérdés, amely mellett nem szabad 
elsiklanunk, ha helyes következtetésre akarunk jutni. Ahhoz, hogy 
valamely témában tudásra tehessünk szert, mind saját, mind 
oktatóink részéről szükséges, hogy bizonyos feltételeknek eleget 
tegyünk. Napjaink oktatásában is léteznek ilyen kitételek; az egyetemi 
előadónak felsőfokú végzettséggel kell rendelkeznie, a diáknak pedig 

sikeres felvételi vizsgát kell tennie ahhoz, hogy a képzése 
megkezdődhessen. 

A Bhagavad-gítá témája az abszolút tudás, elbeszélője pedig 
az abszolút forrás, Sri Krisna, Az Istenség Legfelsőbb Személyisége. 
Erről többek között a mű tizedik fejezetében olvashatunk: 

Ardzsuna így szólt: Te vagy az Istenség Legfelsőbb Személyisége, a 
legvégső hajlék, a legtisztább, az Abszolút Igazság. Te vagy az örök, 
transzcendentális és eredeti személy, a megszületetten, a 
leghatalmasabb. Nárada, Aszita, Dévala és Vjásza, valamint minden 
más nagy bölcs megerősíti ezt az igazságot Rólad, és most Te Magad is 
ezt mondod nekem. (10.12) 



A mű eredeti befogadójáról, Ardzsunáról, valamint arról a 
folyamatról, ahogy e tudáshoz hozzájutunk, a következőket mondja 
azúr Krisna: 

Az Istenség Személyisége, az Úr Sri Krisna így szólt: A jóga e 
maradandó tudományát én tanítottam a napistennek, Vivaszvánnak, 
aki később Manut, az emberiség atyját, Manu pedig Iksvákut oktatta 
erről. E legfelsőbb tudomány ily módon, a tanítványi láncon keresztül 
szállt alá, s a szent királyok így értették meg azt. Idővel azonban 
megszakadt e lánc, ezért tűnik az eredeti tudomány elveszettnek. A 
Legfelsőbbel való kapcsolat ugyanezen ősi tudományát azért mondom 
el ma neked, mert a bhaktám 2 és a barátom vagy, s e tudomány 
transzcendentális rejtélyét szintén emiatt értheted meg. (4.1-3) 

Az Istenség Legfelsőbb Személyisége így szólt: Kedves Ardzsunám, 
mivel te sohasem irigykedsz Rám, átadom neked ezt a legtitkosabb 
bölcseletet és megértést, melyet megismerve megszabadulsz az anyagi 
lét gyötrelmeitől. (9.1) 

E sorokból megérthetjük, hogy e tudás akkor is a miénk lehet, ha nincs 
módunk arra, hogy személyesen Istentől tanuljunk, mert Ő létrehozott 
egy tanítványi láncolatot, amelyen keresztül e bölcsesség 
nemzedékről nemzedékre alászáll. Azt is megtudjuk, hogy a láncolat 



! A bhakta szó jelentése: hívő. 

nem mechanikus: tagjainak megfelelő képzettséggel kell 
rendelkezniük ahhoz, hogy ne törjön meg. E képzettségre úgy tehet 
szert valaki, hogy az Úr bhaktájává (hívévé) válik. Ez az érdeklődés 
kezdeti stádiumában annyit jelent, hogy az ember barátsággal 
viseltetik a témával kapcsolatban, azaz nem ellenséges azzal szemben. 
Ha valaki valamilyen prekoncepcióval közelíti meg a könyvet, és 
eleve szilárd meggyőződése, hogy Isten nem létezik, vagy az a 
véleménye, hogy Sri Krisna csupán egy közönséges halandó - ezt 
értem ellenségesség alatt -, akkor a Gítá tanulmányozásától nem sok 
hasznot várhat. Krisna megtiltja az ilyen emberek oktatását: 



Ezt a meghitt tudást soha nem szabad átadni azoknak, akik nem 
önfegyelmezettek, nem odaadóak, nem végeznek odaadó szolgálatot, 
vagy irigyek Rám. (18. 67) 

Láthatjuk, hogy az Úr az irigységet két módon is megemlíti. 
Ardzsunát elfogadta tanítványául, mert ő nem irigy Rá, ugyanakkor 
megtiltja neki, hogy amit hallott, azt irigy embereknek adja át. 

További utasításokat is kapunk a téma oktatásával és 
tanulmányozásával kapcsolatban: 

Aki ezt a legnagyobb titkot a bhaktáknak elmagyarázza, az kétségtelenül 
eljut a tiszta odaadó szolgálatig, s végül visszatér Hozzám. Nincs, és 
nem is lesz soha nála kedvesebb szolgám ezen a világon. Kijelentem, 
hogy aki tanulmányozza ezt a szent párbeszédet, az az értelmével imád 
Engem. Aki pedig hittel és irigység nélkül hallgatja, az megszabadul a 
bűnös visszahatásoktól, s eljut a jámborok lakta áldott bolygókra. (18. 
68-71) 

A Bhagavad-gítá tehát háromféle alternatívát kínál azzal 
kapcsolatban, hogy milyen eredményre juthatunk a könyv 
tanulmányozásával. A bhakták e tudás segítségével visszatérhetnek 
Istenhez, a jámbor emberek elérhetik a mennyei bolygókat, az 
irigyeknek pedig semmi hasznuk nem származik a hallottakból. 

Mindezekre azért hívtam fel a figyelmet, mert ez feltárja a 
bevezetőben említett probléma gyökerét. Hogyan jöhettek létre az 
egymással homlokegyenest ellenkező nézetek a Bhagavad-gítá 
tanítását illetően? A válasz kézenfekvő. Ha nem követjük a könyv 

előírásait, nem kaphatjuk meg az eredményt, melyet a 
rendeltetésszerű használat nyújt. A Gítá megoldást kínál Ardzsuna 
problémájára, melyet Sri Krisna a szív gyengeségének nevez (2.3). A 
patikában vásárolt gyógyszerekhez hasonlóan a szív gyengeségének 
ezen orvosságát is a mellékelt leírásban felsorolt szempontok szerint 
lehet csak alkalmazni, ellenkező esetben a gyógyszer méreggé válhat. 

Térjünk most vissza az első és az utolsó vers összevetéséhez. 
Láthatjuk, hogy ezek a történelmi keretet alkotják, és a mű 
mondanivalójáról csak közvetett képet adnak. A Gítá egy párbeszéd, 
amely Ardzsuna problémafelvetését, kérdéseit, valamint ezek Sri 
Krisna által javasolt megoldását tartalmazza. Ha a tartalom érdekel 
bennünket, akkor azt kell megvizsgálnunk, mi az Úr tanításának első 
és utolsó pontja. 

Miután Ardzsuna meghódol Krisnának, megkapja az Úr első 
utasítását: 

asócsján anvasócsas tvam pragjá-vádáms csa bhásaszé 
gatászún agatászúms csa nánusócsanti panditáh 

Az Istenség Legfelsőbb Személyisége így szólt: Művelt beszéded 
mellett olyasmit gyászolsz, amiért nem érdemes bánkódni. A bölcsek 
nem keseregnek sem az élő, sem a halott felett. (2.11) 

Ardzsunának ahhoz, hogy megszabaduljon a problémájától, a 
fölösleges bánkód ástól és aggodalomtól, melyre az asócsján, anvasócsas 
és anusocsati szavak utalnak, panditává, bölccsé kell válnia. Ezt 
hasonlítsuk most össze az utolsó instrukcióval, melyet a mű végén ad 
neki az Úr: 

szarva- dharmán parit jadzsja mám ékam saranam vradzsa 
aham tvám szarva-pápébhjó móksajisjámi má sucsah 

Add fel a vallás minden változatát, s hódolj meg egyedül Énelőttem! 
Én megszabadítalak minden bűnös visszahatástól, ne félj!(18.66) 

Itt újra azzal az utasítással találkozunk melyet a második fejezetből 
már ismerünk: má sucsah - ne félj! E helyen azonban Sri Krisna már 
közvetlenül is megemlíti azt a bölcsességet, melynek révén ez 
lehetővé válik. Ez nem más, mint a saranágati, az Úr előtti kizárólagos 

meghódolás, amely a bhakti-jóga 3 része. A második fejezet áttételesen a 
durva (gata) és finom (aszún) testeken túli tudásként írta le a 
saranágatit, a lélek meghódolását, azét a leiekét, amely a harmadik 
fejezet leírása szerint (3.42) magasabb rendű a karma 4 tevékenységei 
által lefoglalt durva-, illetve a gjána 5 folyamatában hangsúlyos 
szerepet kapó finom testeknél. A saranágati ugyanakkor foglalkoztatja 
mind a durva, mind a finom testeket, amiből kitűnik, hogy a 
könyvben említett karma és a gjána folyamatai egy nagyobb egész 
részei. 

3. 
Mi az, ami a szövegben a leggyakrabban ismétlődik? 



Sríla Sivarama Swami így ír: 



A Gítában számos olyan dolog van, ami időről időre visszatér. A 
számszerű adatok azonban azt mutatják, hogy semmi sem ismétlődik 
olyan gyakorisággal, mint a bhakti szó. Míg az odaadó szolgálat 
minden fejezetben előfordul, más folyamatok - mint a karma vagy a 
gjána - csak azokban a fejezetekben szerepelnek, amelyek kifejezetten 
ezekre vonatkoznak. Előfordulásuk száma pedig még együttesen is 
kevesebb, mint a bhaktié. 

Az alábbiak olyan versek az egyes fejezetekből, amelyek az odaadást 
javasolják: 

2.61, 3.30, 4.10, 5.29, 6.47, 7.17, 8.14, 9.34, 10.9, 11.54, 12.20, 13.19, 14.26, 
15.19, 16.5, 17.28, 18.65. 

Mindez azt jelzi, hogy az Úr az odaadó szolgálatról beszél a legtöbbet, 
amit az állandó ismétlés is alátámaszt. A fenti lista közel sem teljes. A 
felsorolt versek legtöbbje közvetlenül utal a bhaktira, de számos más 
vers is van, ami valamilyen bhaktival kapcsolatos tevékenységre utal, 
vagy közvetett módon beszél a bhaktiról. 



3 A bhakti jóga Isten szeretetteljes szolgálata. 

4 Gyümölcsöző tettek. 

5 Filozófiai megismerés. 

Itt meg kell jegyeznünk, hogy az egyetlen vers, amely a műben 
majdnem teljesen azonosan ismétlődik, szintén arra utasítja 
Ardzsunát, hogy legyen Sri Krisna bhaktája: 6 

man-maná bhava mad-bhaktó mad-jádzsí mám namaszkuru 
mám évaisjaszi juktvaivam átmánam mat-parájanah 

mat-manáh-gondolj mindig Rám; bhava-legyél; mat-Enyém; bhaktah- 
bhakta; mat-Enyém; jádzsí-imádó; raára-Nekem; namaszkurn-a\ánld 
hódolatodat; mám-Nekem; ráa-teljesen; ésjaszi-el fogsz jönni; juktvá- 
elmélyülve; ráűm-így; átmánam-lelked; mat-parájanah-Nekem átadva. 

Gondolj mindig Rám, légy a bhaktám, ajánld hódolatodat Nekem, és 
imádj Engem! Ha teljesen elmélyülsz Bennem, biztosan eljutsz 
Hozzám. (9.34) 



E vers így jelenik meg a tizennyolcadik fejezet végén: 

man-maná bhava mad-bhaktó mad-jádzsí mám namaszkuru 
mám évaisjaszi szatjam té pratidzsáné prijó 'szí mé 

mat-manáh-Rám gondolva; bhava-legyél; mat-bhaktah-az Én bhaktám; 
mat-jádzsí-az Én imádóm; raö'm-Nekem; namaszkiirn-ajánld fel 
hódolatodat; mö'm-Nekem; «>ö-bizonyára; és/flszf-jönni fogsz; szatjam- 
igazán; té-neked; pratidzsánc-megígérem; prijah-kedves; aszi-vagy; mé- 
Nekem. 

Gondolj mindig Rám, légy az Én hívem! Imádj Engem, és ajánld 
tiszteletedet Előttem, s így kétségtelenül el fogsz jutni Hozzám! Ezt 
megígérem neked, mert nagyon kedves barátom vagy. (18.65) 

Láthatjuk, hogy e versek azon része, amely a tulajdonképpeni 
utasítást és a követéséből fakadó eredmény leírását tartalmazza, 
teljesen megegyezik. „Gondolj mindig Rám, légy az Én hívem, imádj 
Engem és ajánld hódolatod előttem!" Egyetlen más helyen sem fordul 
elő a műben két vers ilyen mérvű azonossága. E két siókának a 



6 Mivel Sríia Prabhupada a magyar kiadás alapjául szolgáló angol fordításában a két 
vers azonos sorait kis eltéréssel fordítja, a világosabb megértés kedvéért itt a versek 
általa megadott szavankénti fordítását is közöljük. 

könyvben elfoglalt helye ugyancsak kiemelkedő fontosságú, ezzel 
azonban majd később, a hatodik részben fogunk foglalkozni. 

Oktatása folyamán Sri Krisna többször is értésére adja 
Ardzsunának, ki áll a szívéhez legközelebb a különböző folyamatokat 
gyakorlók közül. A következő versekben a mé prijah - „kedves 
Nekem" kifejezés ismétlődik: 12.14, 12.15, 12.16, 12.17, 12.19. E versek 
a bhakták tulajdonságait ecsetelik, miközben az Úr kifejezi hozzájuk 
fűződő ragaszkodását. Krisna Ardzsunát személyesen is biztosítja 
szeretetéről: pratidzsáné prijó szi mé - „Ezt megígérem neked, mert 
nagyon kedves vagy számomra". Nem egyszerűen csak arról van szó, 
hogy Sri Krisna kedvét leli a bhaktáiban, de a kilencedik fejezet 
tanúsága szerint más folyamatok végzői egyáltalán nem képesek 
megérinteni a szívét, így velük semleges marad, míg a bhaktákkal 
bensőséges viszonyban áll (9.29). E verseken kívül az Úr csak egyetlen 
helyen fejezi ki a prijah szóval a ragaszkodását valaki iránt, a hetedik 
fejezet tizenhetedik versében, ahol azt tárja fel, hogy azok közül, akik 
valamilyen anyagi motivációtól hajtva az odaadó szolgálatba 
kezdenek, az a gjání 7 a legkedvesebb neki, aki eljutott az ékánta bhakti, 
a kizárólagos odaadó szolgálat szintjére. 



4. 
Mi az, amit a legtöbbször dicsőítenek? 

Sríla Sivarama Swami így ír: 

Dicsőíteni annyit jelent, hogy egy dolgot kivételesen nagyra becsülünk. 
A Gítát végiglapozva ilyen verseket találunk: 

bhakto szi mé s (4.3) 

na mé bhaktah pranasjati 9 (9.31) 

7 A gjána jóga gyakorlója. 

s sza évájam maya té 'dja jogah proktah purátanah 

bhaktó 'szi mé szakká cséti rahaszjam hj étad uttamam 

A Legfelsőbbel való kapcsolat ugyanezen ősi tudományát azért mondom el ma neked, 

mert a bhaktám és a barátom vagy, s e tudomány transzcendentális rejtélyét szintén 

emiatt értheted meg. 

bhaktjá tv ananjajá saJr/n I0 (11.54) 
bhaktjá mám abhidzsánátí '" (18.55) 

Kizárólag az odaadó szolgálatot magasztalják mint az egyetlen eszközt, 
melynek révén megismerhetjük, láthatjuk és elégedetté tehetjük 
Krisnát. A többi dolgot - a karmát, a gjánát és a jógát 12 - a Gítá a 
bhaktihoz vezető lépcsőfokokként mutatja be. Ezeket mindig egymással 
összevetve tárgyalja a mű, nem pedig kizárólagos helyzetűként, mint 
ahogy azt a bhakti esetében teszi. Nyilvánvaló, hogy az Úr Krisna 
sokkal inkább dicsőíti a bhaktit, mint bármelyik más folyamatot. 

5. 
Mi az, aminek a fontosságát legjobban kiemeli a szöveg? 

A Bhagavad-gítában a különböző jóga folyama tokról és 
tudástípusokról van szó. A mű ezeket többször is összehasonlítja, s 
így megállapítja az odaadó szolgálat felsőbbrendűségét. A hatodik 
fejezet végén a következőket olvashatjuk: 

tapaszvibhjo 'dhikó jógi gjánibhjó 'pimató 'dhikah 
karmibhjas csádhikó jógi taszmád jógi bhavárdzsitna 

A jógi jobb az aszkétánál, az empirikus filozófusnál és a tettei 
gyümölcseire törekvőnél is. Óh, Ardzsuna, légy hát jógi minden 
körülmények között! 



9 kauntéja pratidzsánfhi na mé bhaktah pranasjati 

Oh, Kuntí fia, hirdesd bátran: az Én hívem nem vész el soha! 

10 bhaktjá tv ananjajá sakja aham évam-vidho 'rdzsuna 
gjátum drastum csa tattvéna pravéstum csa parantapa 

Kedves Ardzsunám, Engem csakis az osztatlan odaadó szolgálat révén lehet igazán 
megérteni úgy, ahogyan előtted állok, s így lehet közvetlenül meglátni Engem. Csak ily 
módon tudsz behatolni a Rólam szóló tudás misztériumába. 

11 bhaktjá mám abhidzsánátí javán jas császmi tattvatah 
tato mám tattvato gjátvá visaté tad-anantaram 

Engem, az Istenség Legfelsőbb Személyiségét, egyedül az odaadó szolgálat által lehet 
igazán megérteni. Ha valaki az ilyen odaadás révén tudatát teljesen Bennem merítette 
el, beléphet Isten birodalmába. 

12 Vagyis a cselekvés, a spekuláció és a meditáció útját. 

jóginám api szarvésám mad-gaténántar-átmaná 
sraddháván bhadzsjatc jó mám sza mc jnktatamó matah 

Aki nagy hittel mindig Bennem lakozik, magában Énrám gondol, s 
transzcendentális szerető szolgálatot végez Nekem, az a 
legmeghittebben egyesül Velem a jógában, s minden jógi közül ő a 
legkiválóbb. Ez az Én véleményem. (6.46-47) 

E versek a hittel végzett odaadó szolgálatot (sraddháván bhadzsana) 
ítélik az addig említett folyamatok legkiválóbbikának. 

A tizenkettedik fejezet elején Ardzsuna az Abszolút Igazság 
személytelen és személyes felfogása közötti különbségről kérdez. 
Krisna az Ő személyes formájához vonzódó bhaktákat részesíti 
előnyben a gjáníkkal és a jógikkal szemben, akik általában csak az 
Abszolút személytelen aspektusát képesek felfogni. 

Ardzsuna így kérdezett: Kik tekinthetők tökéletesebbnek: akik mindig 
megfelelően imádnak Téged az odaadó szolgálatban, vagy akik a 
személytelen Brahmant, a megnyilvánulatlant imádják? 

Az Istenség Legfelsőbb Személyisége így szólt: Akik elméjüket 
személyes formámra rögzítik, s mindig nagy, transzcendentális hittel 
imádnak Engem, azokat a legtökéletesebbnek tekintem Én. (12.1-2) 

Később az is kiderül, hogy amíg a személytelen formán meditálok útja 
hosszú és nehézségekkel teli, addig a tiszta bhakti követői nagyon 
hamar sikerrel járnak. 

Rendkívül nehéz előrehaladniuk azoknak, akiknek elméje a Legfelsőbb 
megnyilvánulatlan, személytelen aspektusához vonzódik. Ezen az úton 
mindig nagyon fáradságos az előrejutás a megtestesült lények számára. 
(12.5) 

Óh, Prithá fia! Gyorsan kimentem a születés és halál óceánjából azt, aki 
minden tettét Nekem felajánlva Engem imád, eltérés nélkül átadja 
magát Nekem, odaadó szolgálatban él, és elméjét Rám szögezve 
mindig Rajtam meditál. (12.19) 

A nyolcadik versben Krisna azt az utasítást adja Ardzsunának, hogy 
gyakorolja a spontán odaadó szolgálatot, elméjét mindig Rá rögzítve. 
Amennyiben Ardzsuna ezt nem tudná követni, a szabályozott 
szolgálatot ajánlja, a többi folyamat csak e kettő után következik a 
rangsorban. 

Elmédet szögezd Rám, az Istenség Legfelsőbb Személyiségére, és 
értelmedet teljes mértékben merítsd el Bennem, így kétségtelen, hogy 
mindig Bennem fogsz élni. Kedves Ardzsunám, gazdagság 
meghódítója, ha képtelen vagy elmédet eltérés nélkül Rám függeszteni, 
akkor kövesd a bhakti-jóga szabályozó elveit. Ily módon ébreszd fel 
magadban a vágyat, hogy elérj Engem! Ha nem tudod követni a bhakti- 
jóga szabályait, akkor próbálj meg csak Nekem dolgozni! Ha Ertem 
cselekszel, eléred majd a tökéletes szintet. Ha azonban képtelen vagy 
tudatodat Rám irányítva dolgozni, akkor próbálj lemondani tetteid 
minden gyümölcséről, s állapodj meg az önvalóban! Ha ezt sem tudod 
megtenni, akkor fogj a tudás művelésébe! A meditáció azonban jobb a 
tudásnál, a meditációnál pedig a munka gyümölcseiről való lemondás, 
mert az ilyen lemondás hatására az ember elméjét béke árasztja el. 
(12.8-12) 

A tizennyolcadik fejezet negyvenhetedik versében azt olvashatjuk, 
hogy az ember a természetének megfelelő szabályok által irányított 
tettekkel megszabadulhat a bűntől. A negyvenkilencedik vers 
elmondja, hogyan szabadulhat meg az ember a tettek visszahatásától 
a szannjásza elfogadása által, az ezt követő versek pedig azt 
magyarázzák el, hogy a dhjána-jóga gyakorlásába merülve hogyan 
érhető el a brahma-bhúta szint. 13 Az ötvennegyedik versből 
megérthetjük, hogy a tiszta odaadó szolgálat ezen a brahma-bhúta 
szinten kezdődik el, amiből nyilvánvaló, hogy magasabbrendű az 
eddig említett folyamatoknál. A hetedik fejezet hetedik verse már 
megmagyarázta, hogy az Abszolút Igazság legfelsőbb formája a 
kétkarú 14 Krisna {mattak parataram nánjat), a tizennyolcadik fejezet 
következő, ötvenötödik verse pedig azt fogja bebizonyítani, hogy Ő 
csak az odaadó szolgálat végzése által ismerhető meg. 



13 Az anyagi szennyeződésektől mentes tudatállapot szintje. 

14 Sri Krisnának eredeti formájában két karja van, míg némely kiterjedése négy, nyolc, 
vagy akár több karral is rendelkezhet. 

Engem, az Istenség Legfelsőbb Személyiségét egyedül az odaadó 
szolgálat által lehet igazán megérteni. Ha valaki az ilyen odaadás révén 
tudatát teljesen Bennem merítette el, beléphet Isten birodalmába. 

E fejlődési folyamat végére és az egész Gítára a fejezet 64-66. versei 
teszik fel a pontot, melyek összefoglalják a mű mondanivalóját, ahol 
az odaadó szolgálat a tudás e könyvben ismertetett folyamatai között 
a legbensőségesebbként van leírva. Itt Krisna nyíltan azt tanácsolja 
Ardzsunának, hogy minden más folyamatot félretéve hódoljon meg 
neki. 

Add fel a vallás minden változatát, s hódolj meg egyedül Énelőttem! 
Én megszabadítalak minden bűnös visszahatástól, ne félj!(18.66) 

A tizedik és a tizenegyedik fejezetből megismerhettük az Abszolút 
Igazság különböző megnyilvánulásait. Krisna először mindenben 
jelenlévő aspektusát, majd az univerzális formáját mutatja meg 
Ardzsunának, ezt követően pedig négykarú, Nárájana alakját. 
Végezetül, amikor újra a kétkarú Krisnaként áll előtte, így szól: 

Kedves Ardzsunám! Azt az alakomat, melyet most látsz, nagyon nehéz 
megpillantani. Még a félistenek is állandóan az alkalmat keresik, hogy 
megláthassák ezt az oly kedves formát. Amit most transzcendentális 
szemeddel látsz, azt nem lehet megérteni sem a Védák 
tanulmányozásával, sem komoly vezeklések révén, sem 
adományozással, sem imádattal. Az efféle folyamatok segítségével nem 
lehet Engem igaz valómban megpillantani. Kedves Ardzsunám, Engem 
csakis az osztatlan odaadó szolgálat révén lehet igazán megérteni úgy, 
ahogyan előtted állok, s így lehet közvetlenül meglátni Engem. Csak ily 
módon tudsz behatolni a Rólam szóló tudás misztériumába. (11.52-54) 



A tizenötödik fejezetből megtudhatjuk, hogy a Védákban lefektetett 
tudás célja Krisna megismerése (vedais csa szarvair aham éva védjó) 
(15.15), s ha Őt csak az odaadó szolgálat átal lehet igazán megérteni, 
abból az következik, hogy a bhakti-jógán kívül minden más folyamat, 
csupán részeredményt ad a Védák végső céljának elérésében. A 
tizenötödik fejezet egy későbbi verse szintén a tökéletes tudáshoz 
vezető útként írja le a bhaktit: 

Óh, Bharata fia! Legyen az bárki, mindentudóként kell ismerni, ha 
kétség nélkül tudja Rólam, hogy Én vagyok az Istenség Legfelsőbb 
Személyisége, s ezért teljesen átadja magát odaadó szolgálatomnak. 
(15.19) 



A tizenkettedik és a tizennyolcadik fejezet fent említett verseiből 
ugyanakkor az is kitűnik, hogy a bhaktin kívül ajánlott folyamatok 
mindegyikének célja, hogy gyakorlójuk fokozatosan elérje az Isten 
iránti odaadást, a bhaktit, a bhakti-jógában. Ez az értelme Krisna 
korábban tett többszöri kijelentésének: „Mindenki, minden 
tekintetben az Én utamat járja" (mama vartmánuvartanté manusjáh 
pártha sarvasah) (3.23, 4.11). 

A hetedik fejezet tizenkilencedik verse ugyancsak azt bizonyítja, hogy 
a gjána folyamata a bhakti elérésében nyeri el a tökéletességet: 

bahiínám dzsanmanám anté gjánaván mám prapadjaté 
vásudévah szarvam iti sza mahátmá szu-durlabhah 

Sok-sok születés és halál után az igazi tudást elsajátító ember átadja 
magát Nekem, mert tudja, hogy Én vagyok minden ok oka, és Rajtam 
kívül nem létezik semmi. Az ilyen nagy lélek bizony ritka. 

A kilencedik fejezet huszonkilencedik versében Krisna arról beszél, 
hogy e világ egyik élőlénye sem kedvesebb neki a másiknál (prijah) - 
kivéve a bhaktáit, ahogy erre már a tizenkettedik fejezet kapcsán 
fentebb is hivatkoztunk. 

Én senkire sem irigykedem, és olyan sincs, akivel szemben elfogult 
lennék - mindenkivel egyenlően bánok. De aki odaadással szolgál 
Engem, az a barátom, Bennem van, s Én is a barátja vagyok. 

Az, hogy az Úrnak nincsenek ilyen érzelmei a karmíkkal, gjáníkkal vagy 
a jógikkal kapcsolatban, szintén az odaadó szolgálat felsőbbrendűségét 
emeli ki. 

Eddig csak arról beszéltünk, hogyan viszonyul a Gítában a 
bhakti az „önmegvalósítás" más folyamataihoz. Érdemes azonban 
néhány szót szentelni egy másik témának is, nevezetesen a 

politeizmus és a monoteizmus kérdésének. A hinduizmus politeista 
világszemléletként él jelenkorunk emberének tudatában, és ha valaki 
innen, Európából követi az indiai vallásgyakorlatot, e kép reálisnak 
tűnik. Nézzük azonban, mit mond a Bhagavad-gítá, az egyik 
legfontosabb „hindu" szentírás e témáról. Krisna a következőket 
jelenti ki: 

Nincs igazság, ami magasabb rendű lenne Nálam! Minden Rajtam 
nyugszik, mint gyöngysor a fonálon. (7.7) 

Akiket az anyagi vágyak megfosztottak értelmüktől, meghódolnak a 
félistenek 15 előtt, és követik a saját természetük szerint kiszabott 
imádatszabályokat. Felsőlélekként mindenki szívében ott lakozom. 
Amint valaki egy félistent kíván imádni, Én megszilárdítom hitét, hogy 
átadhassa magát annak az istenségnek. Ilyen hittel megáldva egy 
bizonyos félisten imádatára törekszik, s vágyai teljesülnek. Valójában 
azonban egyedül Én vagyok az, aki ezeket az áldásokat adja. A csekély 
értelmű emberek a félisteneket imádják, ám ennek gyümölcsei 
korlátoltak és mulandók. A félistenek imádói a félistenek bolygóira 
kerülnek, bhaktáim azonban végül az Én legfelsőbb bolygómra jutnak. 
(7.20-23) 

Akik más istenek hívei, s őket imádják nagy hittel, azok valójában 
egyedül Engem imádnak, ám a rossz úton járnak. (9.23) 

A félisteneket imádók a félistenek között fognak újraszületni, az 
ősatyák imádói az ősatyákhoz jutnak; akik a szellemeket és kísérteteket 
imádják, azok közéjük születnek, s akik Engem imádnak, azok Velem 
fognak élni. (9.25) 

Sem a félistenek serege, sem a kiváló szentek nem ismerik 
származásomat és fenségemet, mert Én vagyok mindnyájuk eredete, 
minden tekintetben. Aki nincs illúzióban, aki Engem 
megszületetlennek, kezdet nélkülinek és az összes világ Legfelsőbb 
Urának ismer - egyedül ő mentes minden bűntől. Aki igazán ismeri e 
fenségemet és misztikus hatalmamat, az tiszta odaadó szolgálatba fog - 
ehhez semmi kétség sem fér. Én vagyok az eredete a lelki és az anyagi 



15 A. C. Bhaktivedanta Swami Prabhupada általam használt fordításában a szanszkrit 
déva szó megfelelőjeként a „demigod" kifejezést használja, amelyet „félisten"-ként 
fordítunk magyarra, megkülönböztetve a dévákat a szövegben az ádi-déva (eredeti 
Istenség) és déva-déva (istenek Istene) kifejezésekkel illetett Krisnától. 

világnak, minden Belőlem árad. A bölcsek, akik tudva tudják ezt, 
odaadóan szolgálnak és teljes szívből imádnak Engem. (10.2-8) 

Krisna kivételes helyzetét Ardzsuna így erősíti meg: 

Bizony, egyedül csak Te ismered Magad belső energiád által, óh, 
Legfelsőbb Személy, mindenek eredete, minden lény Ura, istenek 
Istene, világegyetem Ura! (10.15) 

Ardzsuna így szólt: Óh, érzékek Ura! Neved hallatán öröm tölti el a 
világot, s mindenki vonzódni kezd Hozzád. A tökéletessé vált lények 
tiszteletteljes hódolatukat ajánlják, ám a démonok félelmükben minden 
irányba menekülnek. Mindez így van rendjén. Óh, leghatalmasabb, ki 
még Brahmánál is hatalmasabb vagy, Te vagy az eredeti teremtő! Miért 
ne ajánlják hát tiszteletteljes hódolatukat Neked? Óh, határtalan, 
istenek Istene, univerzum menedéke! Te vagy a legyőzhetetlen forrás, 
minden ok oka, aki transzcendentális ehhez az anyagi 
megnyilvánuláshoz képest. Te vagy az eredeti Istenség Személyisége, a 
legősibb, a megnyilvánult kozmikus világ végső szentélye. Tudsz 
mindent, s Te vagy mindaz, amit meg kell ismerni. Te vagy a 
legfelsőbb menedék, s felette állsz az anyagi kötőerőknek. Óh, 
határtalan forma, Te hatod át ezt az egész kozmikus megnyilvánulást! 
(11.36-38) 

A bevezetőben már idéztük Ardzsuna imáját: 

Te vagy az Istenség Legfelsőbb Személyisége, a legvégső hajlék, a 
legtisztább, az Abszolút Igazság. Te vagy az örök, transzcendentális és 
eredeti személy, a megszületetten, a leghatalmasabb. Nárada, Aszita, 
Dévala és Vjásza, valamint minden más nagy bölcs megerősíti ezt az 
igazságot Rólad, és most Te Magad is ezt mondod nekem. (10.12-13) 

Ebből az idézetből az is kiderül, hogy azok a vallási kérdésekben 
elismert, köztiszteletben álló tekintélyek, akiket Ardzsuna itt felsorol 
és akik más védikus szentírásokban is szerepelnek, illetve említés esik 
róluk, szintén a legfelsőbb, Abszolút Igazságként ismerik el Krisnát, 
nem pedig csupán egynek a hindu panteon istenségei közül. 

6. 
Mi az, amit a szöveg egészének logikai felépítése bebizonyít? 

Őszentsége Sivarama Swami Maharadzsa egy rövid összefoglalót ad 
arról az egységes, logikai gondolatmenetről, melyet az Úr Krisna épít 
fel a Gítá fejezetein keresztül. Az alábbiakban ezt közöljük: 

1. Ardzsuna dilemmába került, amit az anyagi dolgokhoz való 
ragaszkodása okoz. Egyedül az Úr Krisna képes - a Gítában 
elmondottak segítségével - megoldani a problémáját. 

2. Mindannyian lelki lények vagyunk. Azáltal, hogy 
transzcendentális tudás birtokában cselekszünk, elérhetjük a 
legfelsőbbet. 

3. Az ilyen cselekvés lényege a tudás és a ragaszkodásnélküliség. 

4. A tudás azt jelenti, hogy az ember ismeri Krisna születését, tetteit, 
és tudatában van annak, hogy Ó nem a tettek gyümölcseiért 
cselekszik. 

5. Ennek a tudásnak birtokában cselekedve az ember felismeri az Úr 
Paramátámá-aspektusát. 

6. Ez az astánga-pgán keresztül is megvalósítható, de minden jóga- 
gyakorló közül a bhakti-jógí a legkiválóbb. 

7. Az Úr Krisnáról mint Felsőlélekről szóló tudás az Istenség 
Legfelsőbb Személyiségének ismeretéhez vezet, ami fokozatosan 
istenszeretetté fejlődik. 

8. E szeretet lehetővé teszi, hogy az ember a halál pillanatában Rá 
emlékezve eljusson a lelki világba. 

9. Az Úr dicsőségét tiszta odaadással hallgatva az ember tökéletesen 
felszabadult lélekké válik. 

10. A bölcsek tekintélyére hivatkozva Ardzsuna megérti Krisna 
legfelsőbb helyzetét. Az Úr felfedi mindenben jelenlévő aspektusát. 

A többi fejezet Krisna legfelsőbb helyzetét emeli ki. 

11. O az univerzális forma; 

12. az odaadás tárgya, az életben elérhető legmagasabb cél; 

13. a Felsőiélek, aki mindig transzcendentális helyzetben van; 

14. a természet kötőerőinek irányítója; 

15. az imádat legfelsőbb tárgya, ahogy azt a Védák is megéneklik; 

16. Ó az, akit a bhakták elfogadnak, a démonok pedig elutasítanak; 

17. akit a kevésbé intelligensek a természet kötőerői szerint imádnak; 

18. aki azonban az Előtte meghódolt bhakták számára az egyetlen 
vigasz és menedék. 

A fenti logikai gondolatmenet többszörösen is megerősített konklúziója 
[a bhakti-jóga] 16 , az odaadó szolgálat. 

Mint azt korábban ígértem, vessünk most egy pillantást a Gítá 
építkezésére. A Bhagavad-gítá három fő szerkezeti egységre oszlik. 
Az első hat fejezet fő témája a karma (a tettek, cselekedetek), a középső 
féltucat a bhaktival foglalkozik a legrészletesebben, míg a művet lezáró 
fejezetek a gjánát, a transzcendentális tudást bontják ki aprólékosan. 

Nézzük, milyen eredményre jutunk, ha megvizsgáljuk e 
három egységet az első és az utolsó vers elemzésének fentebb már 
alkalmazott módszerével: 

Mint azt korábban kifejtettük, Krisna a második fejezet 
tizenegyedik versében kezdi meg Ardzsuna gyakorlati oktatását. Itt 
azt javasolja neki, váljon bölccsé, így megszabadulhat a bánatától. A 
szerkezeti egységet záró hatodik fejezet utolsó verseiben rávilágít 
arra, hogy a bölcsek közül a jógik a legkiválóbbak, a bhakti-jógí pedig 
még közülük is kiemelkedik. 

A második nagy egység első versében Krisna így szól: 

Halld most, óh, Prithá fia, hogyan ismerhetsz meg Engem teljesen, 
kétségektől mentesen, ha tudatodat Bennem elmerítve, elmédet Rám 
szögezve gyakorlód a jógát! (7.1) 

A tizenkettedik fejezetet lezáró vers tanúsága szerint az ilyen szintű 
tudás megszerzéséhez a vallás azon örök folyamata által juthatunk el, 
melyet az Úrnak oly kedves bhakták gyakorolnak. A versben szereplő 
amrita szó különösen fontos. Rávilágít arra, hogy az odaadó szolgálat 
más folyamatokkal ellentétben örökkévaló. Ennek oka, ahogy fentebb 
említettük, az, hogy ez a lélek tevékenysége. A lélek feltételekhez 
kötött állapotában az anyagi test bevonásával is gyakorolható, de 
végzése azután is folytatódik, miután az anyagi test megsemmisül. 17 A 



16 A szerző betoldása. 

17 Ez az egyik oka annak, amiért a második fejezet tizenegyedik versében Krisna azt 
mondja Ardzsunának, hogy a bölcseket nem befolyásolja a halandó test. Annak 

Gítában említett többi folyamat ezzel szemben többé-kevésbé az 
anyagi testhez kötődik, így függ annak létezésétől. Mivel e folyamatok 
szigorú előírásokat tartalmaznak a durva- és a finomfizikai test 
kondíciójára vonatkozólag, alkalmazásukat a hely, az idő és a 
személyek állapota erősen korlátozza. Az odaadó szolgálat ezzel 
szemben mindig, mindenhol, mindenki számára gyakorolható. Az 
amrita kifejezés másik jelentéséből (nektár) azt is megérthetjük, hogy 
ebből a folyamatból gyakorlói valódi élvezetet meríthetnek, míg 
azoknak, akik más utakat járnak, sok szenvedésen és nehézségen kell 
keresztülmenniük. 18 (klésó 'dhikatarasz tésám). 

A harmadik szerkezeti egység első versében Ardzsuna olyan 
fogalmakra kérdez rá, melyek ismeretét Krisna tudásként definiálja 
(13.3); és amelyekről a védikus irodalom, különösen a Védánta-szútra 
beszél részletesen (13.5). Véda tudást jelent, anta pedig a tudás végét, 
konklúzióját. Ennek a szerkezeti egységnek a tanítása a Bhagavad-gítá 
véleménye szerint tehát a védikus írások legjava. A Gítá e harmadik 
részének utolsó utasítása így hangzik: 

Add fel a vallás minden változatát, s hódolj meg egyedül Énelőttem! 
Én megszabadítalak minden bűnös visszahatástól, ne félj! (18.66) 

Ez tehát a Védánta, a Védák végső szava, ahogy arra két verssel előbb 
Krisna a szarva guhjatamam kifejezéssel ismét felhívja a figyelmet: 
„Hagyj fel valamennyi dharma követésével, legyen az a karma, a gjána 
vagy a misztikus jógameditáció; hagyj fel a politeizmus, a panteizmus 
és a monoteizmus minden más vállfájának gyakorlásával, és 
egyszerűen keress menedéket Krisnánál a saranágati 19 hat részének 
gyakorlásával!" 



bemutatására, hogyan folytatódik ez a szolgálat az anyagi egzisztencia feladása után, 
Krisna egy burkolt célzást tesz (18.66) a lelki világbeli Vrindávana - az O, a könyvben 
többször is említett legfelsőbb hajléka - lakóira, akik ott örökké szeretettel szolgálják Ót. 

18 Ne feledjük, hogy Ardzsuna egyik problémája a szenvedés volt. Vajon melyik 
folyamatot fogja választani? Azt, amely által újabb nehézségekkel kell szembenéznie, 
vagy azt, ami örömmel végezhető (szil szukhatrí)? 

19 A saranágatit a Hari-bhakti-vilásza így írja le: 
ánukúljaszja szankalpah prátikúljaszja vardzsanam 
raksisjatíti visvászó goptritvé várattam tathá 
átma-niksépa-kárpanjé sad-vidhá saranágatih 

Itt emlékeznünk kell arra, hogy e vers nem csak a Gítá 
harmadik részét zárja le, hanem az egész könyvet. Ardzsuna 
oktatásának befejeztével Krisna összegzi és tömören elismétli 
tanításának lényegét. Lássuk most ezen összefoglaló verseket: 



íme, átadtam neked e még bizalmasabb tudást! Fontold meg jól, s aztán 
tégy úgy, ahogyan jónak látod! Mivel nagyon kedves barátom vagy, 
elmondom neked legfőbb utasításomat, minden tudás legbizalmasabb 
részét. Halld hát Tőlem, mert a javadat szolgálja! Gondolj mindig Rám, 
légy az Én hívem! Imádj Engem, és ajánld tiszteletedet Előttem, s így 
kétségtelenül el fogsz jutni Hozzám! Ezt megígérem neked, mert 
nagyon kedves barátom vagy. Add fel a vallás minden változatát, s 
hódolj meg egyedül Énelőttem! Én megszabadítalak minden bűnös 
visszahatástól, ne félj! (18.63-66) 

Korábbi ígéretemhez hűen vessünk most egy pillantást a Gítá azon két 
versére, melyek a legtöbb azonos szót tartalmazzák: 

Gondolj mindig Rám, légy a bhaktám, ajánld hódolatodat Nekem, és 
imádj Engem! Ha teljesen elmélyülsz Bennem, biztosan eljutsz 
Hozzám. (9.34) 

Gondolj mindig Rám, légy az Én hívem! Imádj Engem, és ajánld 
tiszteletedet Előttem, s így kétségtelenül el fogsz jutni Hozzám! Ezt 
megígérem neked, mert nagyon kedves barátom vagy. (18. 65) 20 



Az első idézet a Bhagavad-gítá szívéből származik. Ez a kilencedik 
fejezet utolsó verse, a tizennyolc fejezetből álló mű szerkezeti 
középpontja. Ezt a verset ismétli meg Krisna majdnem teljesen szó 
szerint, amikor a tizennyolcadik fejezet végén összegzi tanítását. 



„El kell fogadnunk azokat a dolgokat, melyek kedvezően befolyásolják az odaadó 
szolgálatot, el kell utasítanunk azokat, melyek kedvezőtlenek, meggyőződésünknek kell 
lennie, hogy Krisna meg fog védelmezni bennünket, oltalmazónknak illetve 
mesterünknek kell tekintenünk az Urat, teljesen meg kell hódolnunk, és alázatosnak 
kell lennünk." 
20 A szanszkritot lásd e fejezet harmadik alfejezetében. 

A Gítá szerkezetére vetett e pillantással egyértelművé válik 
előttünk, hogy a mű konkrét, jól megfogalmazott mondanivalóval 
rendelkezik. E mondanivalót így összegezhetjük: „Hódolj meg Krisna 
előtt a bhakti-jóga folyamatának végzésével!" 



A saranágati 

Ha a Bagavad-gítában olyan verset keresünk, amely az egész könyv 
tanításának lényegét elmondja, akkor a tizennyolcadik fejezetnél kell 
kinyitnunk a művet. 

Add fel a vallás minden változatát, s hódolj meg egyedül Énelőttem! 
Én megszabadítalak minden bűnös visszahatástól, ne félj! (18.66) 



A mám ékam saranam vradzsa szavak arra utalnak, hogy az embernek 
teljes bizalommal, minden rossz társaságtól megválva, minden egyéb 
vallásos kötelességet félretéve, egyedül az Úr Krisnánál kell 
menedéket keresnie. A nagy vaisnava költő és tanító, Sríla 
Bhaktivinoda Thakura, Saranágati című versciklusában részletesen 
bemutatja e folyamatot. A kötet bevezető éneke így szól: 

1-2) Az elesett lelkek iránt érzett szánalmában Sri Krisna Csaitanja 
örök társaival és isteni lakhelyével együtt alászállt e világba, hogy a 
saranágatit, a Mindenható Istenségnek való meghódolást tanítsa, és 
hogy ingyen ossza azt az eksztatikus istenszeretetet, amelyet egyébként 
nagyon nehéz elérni. Ez a saranágati az igaz hívők élete. 

3-4) A saranágati ágai a következők: alázatosság, önátadás, annak 
elfogadása, hogy az Úr az egyedüli fenntartónk, az abba vetett hit, 
hogy Krisna minden körülmények között meg fog védelmezni, az Isten 
iránti tiszta odaadás elérését segítő cselekedetek végzése, és az ezzel 
ellentétes tettekről való lemondás. 

5) Nanda Maharadzsa fiatal fia, Krisna, meghallgatja azok imáit, akik e 
hat ágból álló gyakorlat révén Nála keresnek menedéket. 

6-7) Bhaktivinoda szalmaszálat helyez a fogai közé, leborul a két 
Goszvámí, Sri Rúpa és Sri Szanátana előtt, és kezeivel átöleli 
lótuszlábukat: „Én nagyon alacsony rendű ember vagyok, mégis, 

kérlek tegyetek a legjobb emberré azáltal, hogy megtanítjátok nekem a 
saranágatit." 

Az alábbiakban részletesen megvizsgáljuk, mit mond a Bhagavad-gítá 
az Úr előtti meghódolás folyamatának hat ágáról. 



Alázatosság 

A Gítá a tizenharmadik fejezet elején Ardzsuna kérésére a 
transzcendentális tudás folyamatát elemzi. Ezen az úton az első két 
lépcsőfokként az alázatot és a gőgtől való mentességet említi. Sríla 
Prabhupada a következőképpen magyarázza meg e szavak jelentését: 

Az alázatosság azt jelenti, hogy az embernek nem szabad vágynia a 
mások tiszteletéből származó elégedettségre. Az anyagi életfelfogás 
hatására mindannyian nagyon szeretnénk elnyerni mások 
megbecsülését. De a tökéletes tudással rendelkező ember szemében, 
aki tudja, hogy nem azonos a testével, mindaz, ami a testre 
vonatkozik - tisztelet, szégyen stb. -, teljesen lényegtelen. Senki ne 
vágyjon ilyen megtévesztő anyagi dolgokra. Vannak emberek, akik azt 
szeretnék, hogy vallásosságukról legyenek híresek, s ezért néha a vallás 
elveinek ismerete nélkül egy olyan csoportnak lesznek a tagjai, amely 
valójában nem is tartja be a vallásos elveket, s így vallási vezetőknek 
adják ki magukat. Hogy valaki milyen fejlett szinten áll a lelki 
tudomány terén, azt az ezekben a versekben felsorolt tulajdonságok 
alapján lehet megállapítani. (13.8-12 magyarázat) 

Az önfegyelmezett, elméjén uralkodni képes emberre ugyancsak 
jellemző, hogy nem tulajdonít fontosságot annak, hogy tisztelik-e 
vagy sem: 

Az, aki legyőzte az elmét, elérte a Felsőlelket és a békét. Egy ilyen 
ember számára boldogság vagy szenvedés, meleg vagy hideg, tisztelet 
vagy gyalázat nem különböznek egymástól. (6.7) 

Ugyanígy viszonyul a tisztelethez Krisna bhaktája, aki odaadása miatt 
nagyon kedves az Úrnak: 

Aki egyformán bánik barátaival és ellenségeivel, aki tiszteletben és 
gyalázatban, hidegben és melegben, boldogságban és 
boldogtalanságban, hírnévben és szégyenben egyformán 
kiegyensúlyozott, kerüli a rossz társaságot, mindig csendes, mindennel 
elégedett, nem törődik semmilyen hajlékkal, szilárd a tudásban, s az 
odaadó szolgálatba merül, az nagyon kedves Nekem. (12.18-19) 

A tizennegyedik fejezet huszonötödik verse az anyagi természet 
kötőerőin felülemelkedett ember jellemzői között is megemlíti a 
tisztelet iránti közömbösséget, a következő fejezetben pedig a Krisna 
transzcendentális hajlékára való felemelkedés feltételeként jelenik 
meg ugyanez. Sríla Prabhupada itt a következőket mondja: 

Ez a vers nagyon szépen leírja a meghódolás folyamatát. Az első 
szükséges tulajdonság az, hogy az embert ne tévessze meg a 
büszkeség. A feltételekhez kötött lélek rendkívül felfuvalkodott, s 
magát hiszi az anyagi természet urának, ezért nagyon nehéz 
meghódolnia az Istenség Legfelsőbb Személyisége előtt. Az igazi tudás 
tanulmányozásával fel kell ismernünk, hogy nem mi vagyunk az 
anyagi természet urai; az Istenség Legfelsőbb Személyisége az Úr. A 
meghódolás folyamatát akkor kezdheti el az ember, ha megszabadult a 
büszkeségből fakadó illúziótól. Aki az anyagi világban mindig 
tiszteletre vágyik, az nem képes meghódolni a Legfelsőbb Személy 
előtt. Büszkeségét az illúzió okozza, mert ostobán azt hiszi, hogy ő a 
világ ura, pedig csupán egy rövid ideig marad itt: jön, aztán hamarosan 
távozik, közben pedig mindent bonyolulttá tesz, s állandóan bajban 
van. Az egész világot ez a felfogás tartja mozgásban. Az emberek úgy 
vélik, hogy ez a Föld bolygó az emberi társadalom tulajdona, s e hamis 
felfogás eredményeképpen felosztották területeit. Meg kell 
szabadulnunk attól a téves elgondolástól, hogy a világ az emberi 
társadalomé, és csak ezután válhatunk meg azoktól az illuzórikus 
kapcsolatoktól, melyeket a családi, a társadalmi és a nemzeti érzések 
hoznak létre. Ezek a hamis kapcsolatok kötöznek bennünket az anyagi 
világhoz. (15.5 magyarázat) 

A fentiekkel szemben a gőgöt és a hamis tekintélyérzetet a Bhagavad- 
gítá tizenhatodik fejezete a démonok jellemzőjeként említi meg (16.10, 
16.17). 

A tizenhetedik fejezetből megtudhatjuk, hogy az az ember, aki 
vallásos gyakorlatai végzése közben mások tiszteletére vágyik, még az 

anyagi szinten áll. Mivel Istent imádja, e vágyai beteljesülhetnek, de 
az a vezeklés, amelyet az ilyen vágyaktól indíttatva végez valaki, 
csupán ideiglenes eredménnyel áldhatja meg a hívőt. 

Az elmondottakból kiderül, hogy a meghódolás folyamatában 
milyen nagy jelentőséggel bír az alázatosság elsajátítása. A démonok, 
akiket a szenvedély befolyásol, nem rendelkeznek e tulajdonsággal, 
ezért még akkor sem képesek elérni a Legfelsőbb Urat, ha úgynevezett 
vallásos vezekléseket és áldozatokat végeznek. Velük ellentétben a 
transzcendentalistáknak - legyenek akár gjántk, jógik vagy bhakták - 
rendelkezniük kell e tulajdonsággal. 



Önátadás 

Az önátadással kapcsolatban használt szanszkrit kifejezés az átma- 
nivédanam. Ez Sríla Bhaktisiddhanta Sarasvati Thakura magyarázata 
értelmében azt jelenti, hogy mindent - testünket, elménket, 
értelmünket és minden egyebet, ami a birtokunkban van - átadunk 
Krisnának. Az alázatosság kapcsán idézett versekből megérthettük, 
hogy az anyagi javak birtoklása büszkévé teszi az embert, ezért Krisna 
először azt kéri Ardzsunától, hogy tetteit és tettei gyümölcseit 
egyaránt ajánlja fel Neki. A lemondás a tudás eredménye, ezért itt a 
transzcendentális tudás elsajátítását is előírja. Minél alázatosabb 
valaki, annál inkább alkalmas a transzcendentális tudás megértésére, 
és minél mélyebb megértéssel rendelkezik a transzcendentális 
témákról, annál kevésbé gondolja magát a vele kapcsolatban lévő 
dolgok birtokosának. Ezért az embernek ahelyett, hogy tettei 
gyümölcseit élvezné, azokkal az Urat kell elégedetté tennie. Az ilyen 
alázatos munkavégzés megtisztítja és felemeli a tudás szintjére, ahol 
megértheti, hogy minden az Úr tulajdona, így megszabadulhat 
minden önző vágytól. 

Óh, Ardzsuna! Harcolj hát minden tettedet Nekem áldozva, teljes 
tudással Rólam, haszonra nem vágyva, semmit sem tekintve a 
tulajdonodnak, csüggedés nélkül! Akik kötelességeiket az Én 
utasításaim szerint teljesítik, és hűségesen, irigység nélkül követik ezt a 
tanítást, felszabadulnak a gyümölcsöző tettek rabságából. (3.30-31) 

Ebből láthatjuk, hogy az ember már akkor is megszabadulhat a 
gyümölcsöző tettek rabságából, ha az Úr érdekében cselekszik. A 
negyedik fejezetben Sri Krisna további előrehaladásra biztatja 
Ardzsunát az önátadás útján: 

Mindenkit aszerint jutalmazok meg, amilyen mértékben átadja magát 
Nekem. Óh, Prithá fia, mindenki, minden tekintetben az Én utamat 
járja! (4.11) 

A következő fejezet azt is elmondja, hogy az a fukar személy, aki 
testével nem az Úr elégedettsége érdekében cselekszik, az anyagi 
világ rabja marad. 

A rendíthetetlenül odaadó lélek tökéletes békét ér el, mert minden tette 
eredményét Nekem ajánlja fel. De aki nem él harmóniában Istennel, s 
munkája gyümölcseire sóvárog, azt megkötik tettei. (5.12) 

Az anyagi energia, amelyet durgának, börtönnek is neveznek, 
leláncolja az élőlényt, ám azok, akik átadták magukat az Úrnak 
kiszabadulnak az alsóbbrendű természet fogságából. 

Az anyagi természet három kötőerejéből álló isteni energiámat nagyon 
nehéz legyőzni. De akik átadták magukat Nekem, azok könnyen 
túllépnek rajta. (7.14) 

Ezért, Ardzsuna, gondolj mindig Rám Krisna-formámban, s ezzel egy 
időben hajtsd végre előírt kötelességed, s harcolj! Tetteid Nekem 
ajánlva, elméd és értelmed Rám függesztve kétségtelenül elérsz majd 
Engem. (8.7) 

Óh, Kuntí fia, ajánld fel Nekem mindazt, amit cselekszel, eszel, 
felajánlasz vagy elajándékozol, valamennyi vezekléseddel együtt! 
(9.27) 

Krisna beszél tiszta bhaktáiról, akik mindenüket Neki adták, később 
pedig azt is elmondja, hogy aki az ő lábnyomaikat követi, nagyon 
gyorsan felszabadul. 

Tiszta híveim gondolatai Bennem lakoznak, életüket teljesen az Én 
szolgálatomnak szentelték. Nagy örömet és elégedettséget éreznek ők, 
amikor felvilágosítják egymást, és Rólam beszélgetnek. (10.9) 

Óh, Prithá fia! Gyorsan kimentem a születés és halál óceánjából azt, aki 
minden tettét Nekem felajánlva Engem imád, eltérés nélkül átadja 
magát Nekem, odaadó szolgálatban él, és elméjét Rám szögezve 
mindig Rajtam meditál. (12.6-7) 

Annak elfogadása, hogy az Úr az egyedüli fenntartónk 

Sríla Bhaktivinoda Thakura így mutatja be a meghódolás ezen elemét: 

Szívem mélyén mindig feleségem, gyermekeim, testem és rokonaim 
eltartásáért aggódtam. 

Hogyan fogok pénzt keresni? Hogyan válok híressé? Hogyan 
házasítom meg és adom férjhez a gyermekeimet? 

Most az önátadás segítségével megszabadultam minden aggodalomtól. 
Óh, Uram, Te biztosan gondoskodsz a saját háztartásod minden 
szükségletéről. 

Mivel szolgádnak tekintesz, biztosan eltartasz engem. Nagyon 
boldogan szolgálom lótuszlábaid. 

Minden a Te akaratodból történik. Noha a megtévesztett lélek azt 
gondolja: „én cselekszem", ez teljes ostobaság. 

Mire képes a parányi lélek anélkül, hogy Te cselekednél? Az élőlény 
csupán vágyni képes a tettekre, és ha Te a Saját édes akaratodból nem 
teljesíted a vágyát, ő egyedül semmit sem tehet. 

Krisna a Bhagavad-gítában több helyen is megemlíti, hogyan biztosítja 
az élőlények fennmaradását: 

A teremtés kezdetén a teremtmények Ura emberek és félistenek 
nemzedékeit bocsátotta előre Visnunak szánt áldozatokkal, aztán 
megáldotta őket, mondván: „Tegyen benneteket boldoggá e jagja 
[áldozat], mert ennek bemutatása megajándékoz benneteket 
mindennel, ami kívánatos a boldog élethez és a 
felszabaduláshoz!"(3.10) 

Noha a materialista emberek a haszon reményében gyakran az anyagi 
világ különböző irányító istenségeit imádják és nekik mutatnak be 
áldozatokat, valójában a tőlük kapott javaknak is az Úr Krisna a 
forrása. 

Felsőlélekként mindenki szívében ott lakozom. Amint valaki egy 
félistent kíván imádni, Én megszilárdítom hitét, hogy átadhassa magát 
annak az istenségnek. Ilyen hittel megáldva egy bizonyos félisten 
imádatára törekszik, s vágyai teljesülnek. Valójában azonban egyedül 
Én vagyok az, aki ezeket az áldásokat adja. (7.21-22) 

A kilencedik fejezetből azt is megtudhatjuk (9.21), hogy a félistenek 
imádói, noha valamennyi mulandó élvezetre szert tehetnek, az 
ismétlődő születés és halál körforgásában további szenvedéseknek 
néznek elébe. Ezzel szemben azok, akik meghódolván Krisna előtt az 
Ő kegyére bízzák magukat, semmilyen szükségletükben nem 
szenvednek hiányt, és végül elérik az Úr legfelsőbb lakhelyét. 

De akik kizárólagos odaadással mindig Engem imádnak, 
transzcendentális formámon meditálva, azoknak elhozom, amire 
szükségük van, s megőrzöm, amijük van. (9.22) 

A félisteneket imádók a félistenek között fognak újraszületni, az 
ősatyák imádói az ősatyákhoz jutnak; akik a szellemeket és kísérteteket 
imádják, azok közéjük születnek, s akik Engem imádnak, azok Velem 
fognak élni. (9.25) 

Ezért Krisna azt tanácsolja: 

Minden cselekedetedben csak Énrám bízd magad, s dolgozz mindig az 
Én védelmem alatt! Ilyen odaadó szolgálatot végezve tudatod merüljön 
el teljesen Bennem! (18.57) 



Hit abban, hogy Krisna minden körülmények között meg fog 

védelmezni 



Az anyagi világ félelmetes hely, ahol minden lépésnél veszély 
leselkedik ránk. A modern társadalom dollármilliárdokat költ arra, 

hogy sikeresen nézzen szembe az őt fenyegető veszélyek különféle 
fajtáival, az újságok mégis szüntelenül katasztrófákról, 
szenvedésekről, fájdalomról és halálról tudósítanak. Egy Krisnának 
meghódolt lélek tudja, hogy akit Krisna el akar pusztítani, azt senki 
sem védheti meg, ahogyan azt sem győzheti le senki, akit az Úr meg 
akar védelmezni. Ennél fogva nem aggódik túlságosan a saját 
biztonságáért. Végzi a számára az Úr által előírt kötelességeket, és 
teljesen Istenre bízza magát. 

A második fejezetben Sri Krisna arról beszél, hogy aki tettei 
gyümölcseit neki ajánlja, azt megvédi attól, hogy az állati fajokba 
süllyedjen: 

Ebben a törekvésben nincsen veszteség vagy hanyatlás, s ezen az úton 
már egy kis fejlődés is megvédi az embert a félelem legveszélyesebb 
fajtájától. (2.40) 

Az ember számára az a legfélelmetesebb jövő, ha teste elhagyása után 
alacsonyabb rendű létformában kell megszületnie. Lelki azonosságuk 
felismerésére és az anyagi világ béklyóitól való megszabadulásra csak 
a fejlett intelligenciájú emberi lényeknek van lehetőségük, az 
alacsonyabb rendű fajok tagjai képtelenek erre. Az ilyen degradálódás 
a bűnös élet eredménye, amely nem veszi figyelembe a védikus 
szabályokat. Sri Krisna biztosítja Ardzsunát, hogy ha a Védák által 
számára előírt tetteinek eredményét Neki ajánlja, megvédi őt ettől a 
fenyegetéstől. 

Ardzsuna ismerte a Védák tanításait, így megvolt a lehetősége 
a jámbor életre, de joggal kérdezheti valaki, hogy milyes sors vár a 
társadalomra, ha a vallásos tanítások feledésbe merülnek. Az Úr a 
következőket mondja: 

Óh, Bharata leszármazottja! Bárhol legyen a vallás gyakorlása 
hanyatlóban, s kerüljön fölényes túlsúlyba a vallástalanság, alászállok 
Én Magam. A jámborok felszabadítása, a gonoszok megsemmisítése, 
valamint a vallás elveinek visszaállítása végett korszakról korszakra 
megjelenek Én. (4.7-8) 

A szentírások tanításait követve az ember megszabadulhat minden 
bűntől és az anyagi energia illúziójának hatásától. Az ilyen 
felszabadult lelket az Úr belső energiája által védelmezi. 

Óh, Prithá fia, a nagy lelkek, akik nincsenek illúzióban, az isteni 
természet védelme alatt állnak. Teljesen elmerülnek az odaadó 
szolgálatban, mert az Istenség Legfelsőbb Személyiségeként, eredetinek 
és kimeríthetetlennek ismernek Engem. (9.13) 

Krisna még akkor is megvédi bhaktáját, ha az korábbi szokásaitól 
befolyásolva véletlenül egy rövid időre leesik a lelki szintről: 

Még ha valaki a legszörnyűbb tettet követi is el, ha odaadó szolgálatot 
végez, szentnek kell tekinteni, mert eltökéltsége a helyes irányba 
vezeti. Hamarosan tisztességessé válik, és maradandó békét ér el. Óh, 
Kuntí fia, hirdesd bátran: az Én hívem nem vész el soha! (9.30-31) 

A védikus irodalom számos vallási rendszert leír, hogy az emberek 
minden fajtája megtalálja benne azt a folyamatot, amelyet követni 
képes. Ha valaki nem követi a számára előírt utat, akkor tettei 
bűnösnek minősülnek, és szenvednie kell. Annak azonban, aki 
közvetlenül az Úr Krisna odaadó szolgálatának útját járja, nem 
szükséges követnie semmilyen más, a Védák által leírt vallásos 
gyakorlatot. Ezért az Úr végső utasítása így hangzik: 

Add fel a vallás minden változatát, s hódolj meg egyedül Énelőttem! 
Én megszabadítalak minden bűnös visszahatástól, ne félj! (18.66) 



Az Isten iránti tiszta odaadás elérését segítő tettek végzése 

Az Úr Csaitanja Maháprabhu szerint a Sri Krisna iránti szeretet 
felébresztésének folyamatában az alábbi öt cselekedet a legfontosabb: 

Keressük a bhakták társaságát, énekeljük az Úr szent nevét, hallgassuk a 
Srímad-Bhágavatamot, éljünk olyan szent helyen, mint Vrindávana 
vagy Mathurá, valamint látogassuk a feldíszített templomot és imádjuk 
az Úr templomi formáját hittel és tisztelettel! (Csaitanja-csaritámrita 
2.22.128) 

A vers először azt ajánlja, hogy fogadjuk el a bhakták társaságának 
menedékét. Ha valaki elég szerencsés ahhoz, hogy megkapja egy 
tiszta bhakta kegyét, elindulhat az Isten iránti odaadás útján. Sri Krisna 
tiszta hívétől hallva az ember megértheti azonosságát és kötelességeit, 
valamint azt, hogyan használhatja ki legjobban az emberi test 
biztosította áldásokat. Az Úr ezért azt az utasítást adja Ardzsunának: 

Fordulj egy lelki tanítómesterhez, úgy próbáld megismerni az 
igazságot! Tudakozódj tőle alázatosan és szolgáld őt! Az 
önmegvalósult lelkek képesek tudásban részesíteni téged, mert ők már 
látták az igazságot. (4.34) 

A vaisnavák társasága a tökéletesség szintjén is vonzó. A bhaktákat 
transzcendentális boldogság tölti el, miközben Sri Krisna 
kedvteléseiről beszélgetnek egymással. 

Tiszta híveim gondolatai Bennem lakoznak, életüket teljesen az Én 
szolgálatomnak szentelték. Nagy örömet és elégedettséget éreznek ők, 
amikor felvilágosítják egymást, és Rólam beszélgetnek. (10.9) 

Az Úr által fentebb említett másik folyamat a náma kírtana, a szent 
nevek éneklése. Amikor a szent neveket halkan, lassan énekeljük, azt 
dzsapának hívják, amikor pedig ugyanezt hangosan tesszük, annak 
kírtana a neve. Sri Krisna mindkettőről beszél a Gítában. A szatatam 
kirtajanto mám kezdetű versben azt mondja, hogy az illúziótól 
megszabadult nagy lelkek örökké Őt dicsőítik a szent nevek 
éneklésének folyamatával. 

Ezek a nagy lelkek állandóan az Én dicsőségem zengik, nagy 
elszántsággal igyekeznek, s leborulva Előttem szüntelenül odaadóan 
imádnak Engem. (9.14) 

A szent név éneklésének másik formájáról a tizedik fejezetben beszél, 
az áldozatok között a legfelsőbbként említve azt (10.25). A Védák 
néha állatáldozatokat is ajánlanak, de a szent nevek éneklése mentes 
az erőszaktól. Ez az áldozat a legegyszerűbb, ugyanakkor a 
legtisztább is. 

Az odaadó élet egy másik nagyon fontos eleme a szentírások 
hallgatása. A hetedik fejezetben Sri Krisna azt mondja: 

Halld most, óh, Prithá fia, hogyan ismerhetsz meg Engem teljesen, 
kétségektől mentesen, ha tudatodat Bennem elmerítve, elmédet Rám 
szögezve gyakorlód a jógát! (7.1) 

Sríla Prabhupada így ír e vers magyarázatában: 

Az embernek a hatodik fejezet utolsó versének utasítása értelmében el 
kell kezdenie a jóga gyakorlását. Az elme összpontosítása Krisnán, a 
Legfelsőbbön az előírt odaadó szolgálat kilenc formáját végezve válik 
lehetségessé. Ezek közül a sravanam az első és legfontosabb. Ezért 
mondja az Úr Ardzsunának: tacs cshrinu, azaz „halld Tőlem!". Senki 
sem lehet hitelesebb szaktekintély, mint Krisna, ezért Ót hallgatva 
kapja meg az ember a legjobb lehetőséget arra, hogy tökéletesen 
Krisna-tudatossá váljon. 

Az Úr a hallás folyamatát később is a felszabadulás eszközeként 
dicsőíti: 

Azután vannak olyanok is, akik másoktól hallottak a Legfelsőbb 
Személyről, s bár nem jártasak a lelki tudásban, imádni kezdik Őt. 
Mivel hajlanak arra, hogy a hiteles forrásokra hallgassanak, ők is 
túljutnak a születés és halál birodalmán. (13.26) 

A Srímad-Bhágavatamot brahma-szammitamként, a Védák lényegeként 
ismerik, a Gítá ötödik fejezetének huszadik verse pedig a 
transzcendentális szintet elért személyt brahma-vüként, Isten 
tudománya ismerőjeként említi. Sríla Prabhupada a következőket írja 
a Srímad-Bhágavatamhoz fűzött kommentárjában: 

A Srímad-Bhágavatam a Legfelsőbb Személy transzcendentális nevén, 
formáján, tulajdonságain, kedvtelésein, környezetén és sokféleségén 
alapszik, és az Istenség Személyiségének inkarnációja, Sríla Vjászadéva 
beszéli el. Az Úr tiszta bhaktáiml együtt kedvteléseit végzi, ezért e 
nagyszerű műben megtörtént eseményekről olvashatunk, melyek 
Krisnával kapcsolatosak. Brahma- szammitamnak is nevezik, mert az Úr 
Krisnát képviseli hang formájában - akárcsak a Bhagavad-gítá. A 
Bhagavad-gítá az Úr hang-inkarnációja, mert a Legfelsőbb Úr beszéli el, 
a Srímad-Bhágavatam pedig az Úr hang-képviselete, mert az Úr 
inkarnációja mondja el az Úr cselekedeteiről. Ahogyan a könyv elején 

elmondtuk, ez a könyv a védikus kívánságteljesítő fa lényege, valamint 
a brahma-sziítrák, a Brahmanról szóló legmagasabb szintű filozófiai tézis 
természetes magyarázata. (Srímad-Bhágavatam 2.1.8 magyarázat) 

Sri Krisna a rahaszi szthitah (6.10), vivikta-désa-szévitvam (13.11) és 
vivikta-széví (18.52) kifejezések használatával erősíti meg, hogy a lelki 
fejlődés érdekében az embernek olyan helyen kell élnie, ahol 
elméjének békéje biztosított. Amikor a Legfelsőbb Úr megjelenik a 
földön, örök társai és transzcendentális hajléka egyaránt Vele 
tartanak. Mathurá, Vrindávana, Navadvípa, Purí vagy Ajódhjá az Úr 
transzcendentális lakhelyének földi megnyilvánulásai. E helyeket 
Vaikunthának is nevezik, ami azt jelenti: aggodalmaktól mentes. Akik 
itt élnek, nem csak az anyagi élet aggodalmaitól szabadulnak meg, 
hanem a legkiemelkedőbb szent helyek által biztosított [sucsau désé 
(6.11-12)] lelki áldást is elnyerik. A tizennyolcadik fejezet 
hatvanhatodik versében a „mám ékam saranam vradzsa" szavak 
használatával Sri Krisna burkoltan saját lakhelyére, Vrindávana 
dhámára utal. 

Az odaadó szolgálat ötödik kiemelt pontja a templomi 
imádat. A Bhagavad-gítá kilencedik fejezetében az Úr Krisna azt 
mondja: 

Ha valaki szeretettel és odaadással áldoz Nekem egy levelet, egy 
virágot, egy gyümölcsöt vagy egy kevés vizet, Én elfogadom azt. (9.26) 

Ez a vers felsorolja az imádat legfontosabb kellékeit. Sríla Prabhupada 
a Csaitanja-csaritámrita egyik versének magyarázatában így ír: 

Az odaadó szolgálaton keresztül az ember könnyen örömet szerezhet 
az Úr Krisnának a iulaszí növény egy levelével és egy kis vyltjA. Ahogy 
az Úr elmondja a Bhagavad-gttában (9.26), egy levél, egy virág, egy 
gyümölcs vagy egy kis víz (patram puspam phalam tójam) nagyon nagy 
örömet okoz Neki, ha odaadással és szeretettel ajánlják fel. Mindig, 
minden bhaktájától elfogad bármilyen szolgálatot. Még a legszegényebb 
bhakta is - éljen a világ bármely részén - szert tud tenni egy kis virágra, 
gyümölcsre vagy levélre és egy kis vízre, és ha ezeket - különösen a 
tulaszí leveleket és a Gangesz-vizet - odaadással ajánlja fel Krisnának, 
az Úr nagyon elégedett. (1.3.107) 

Lemondás az Isten iránti tiszta odaadás elérését akadályozó tettek 

végzéséről 

A Sri Krisna előtti meghódolás e pontját a tizennyolcadik fejezet 
hatvanhatodik verse a szarva dharmán paritjadzsja „add fel a vallás 
minden változatát" szavakkal hangsúlyozza. Sríla Prabhupada így ír a 
magyarázatban: 

Az Úr beszélt a tudás és a vallásos folyamatok különféle fajtáiról: a 
Legfelsőbb Brahmanról, a Felsőlélekről, a társadalom különféle 
osztályairól és rendjeiről, a lemondott életrendről, a ragaszkodásoktól 
való mentességről, az érzékek és az elme szabályozásáról, a 
meditációról szóló tudásról és megannyi másról. A vallás számtalan 
formáját is leírta, ám most a Bhagavad-gttát összefoglalva azt tanácsolja 
Ardzsunának, hogy mondjon le mindazokról a folyamatokról, 
amelyekről eddig beszélt, és csupán hódoljon meg Neki. [ . . . ] Az 
odaadás folyamata szerint az embernek csak azokat a vallásos elveket 
szabad elfogadnia, melyek végül az Úr odaadó szolgálatához vezetnek. 
Végezheti valaki a társadalmi helyzete szerinti kötelességét, ha 
azonban ezzel nem jut el a Krisna-tudatig, akkor minden tette 
hiábavaló volt. Mindent el kell kerülnünk, ami nem segít bennünket a 
Krisna-tudat tökéletes szintjének elérésében. Az embernek bíznia kell 
abban, hogy Krisna minden megpróbáltatástól megóvja. Nem kell 
aggódnia teste és lelke együtt tartása miatt, mert Krisna gondoskodni 
fog róla. Sohasem szabad azt hinnie, hogy tud magán segíteni, inkább 
ismerje el, hogy Krisna a fejlődése egyetlen alapja. Amint komolyan, 
teljes Krisna-tudatban az Úr odaadó szolgálatához lát, azonnal 
megszabadul az anyagi természet minden szennyeződésétől. Sokféle 
vallás és tisztító folyamat létezik, mint például a tudás művelése, a 
meditáció, a misztikus /óga-rendszer stb., de aki meghódolt Krisna 
előtt, annak nem kell ezeket végigjárnia. Ha egyszerűen csak meghódol 
Krisnának, megmenekül attól, hogy idejét fölöslegesen elvesztegesse. 



Bhakü-jóga a mindennapokban 

Az első fejezetben a Bhagavad-gítá szerkezeti felépítését 
megvizsgálva megállapítottuk, hogy Ardzsuna problémájára - melyet 
Sri Krisna a szív gyengeségének nevez - a Gítá a bhakti-jóga 
gyakorlását javasolja megoldásként. A tiszta bhakti-jóga útja magában 

foglal egy hat részből álló, saranágatinak nevezett folyamatot. 
Könyvünk második fejezetében arra kerestünk példákat, hogyan 
jelenik meg a saranágati hat eleme a Bhagavad-gítá lapjain. Ebben a 
fejezetben arról ejtünk néhány szót, hogy mit kell tennie ma, 2004-ben 
annak, akit érdekel a bhakti-jóga folyamata, és több hasznot remél a 
Gítá tanulmányozásából, mint amit pusztán a világirodalom egy 
klasszikusának élvezete, vagy egy letűnt kor filozófiai rendszerének 
megismerése nyújthat. 

A bhakti szó „odaadás"-:, a jóga kifejezés pedig 
„összekapcsolódás"-t jelent. A bhakti-jóga nem más, mint a lélek és 
Isten közötti szeretetteljes kapcsolat helyreállítása. Az előző fejezetben 
már leírtuk a bhakti-jóga öt legfontosabb gyakorlatát és azt, hogyan 
jelennek meg ezek a Gítában. Most nézzük meg, miként 
gyakorolhatjuk ezeket a mindennapi életben. 

Az első a bhakták (az odaadó hívők) társaságának felkutatása. 
Ahogyan nem válhat valakiből orvos vagy pedagógus pusztán egy 
pár könyv tanulmányozásával, az odaadó szolgálat elemeit is 
megfelelő tapasztalattal rendelkező emberek társaságában kell 
elsajátítanunk. Ha valaki olyanok társaságát keresi, akik az övével 
azonos foglalkozást űznek, az elősegíti a munkában való fejlődését, 
ezért az emberek különféle társaságokat és klubokat hoznak létre. Ő 
Isteni Kegyelme Sríla Prabhupada 1966-ban megalapította a Krisna- 
tudat Nemzetközi Szervezetét (ISKCON), hogy e társasághoz 
kapcsolódva a nyugaton élők is elsajátíthassák a bhakti-jóga 
gyakorlatrendszerét. A szervezet magyarországi ága Magyarországi 
Krisna-tudatú Hívők Közössége néven 1989 óta hivatalosan bejegyzett 
felekezet. Az egyház fő központja, a krisna-völgyi kulturális központ 
és biogazdaság Somogyvámoson található. Emellett számos más 
központ is működik az ország különböző városaiban. Azoknak, akik 
komolyan szeretnének elmélyülni a Bhagavad-gítá és más védikus 
írások tanulmányozásában, a Bhaktivedanta Hittudományi Főiskola 
előadásainak látogatását javaslom. Az egyház központjairól és 
rendezvényeiről a www.krisna.hu internetes oldalon találnak bővebb 
tájékoztatást az érdeklődők. 

Az odaadó szolgálat másik fő eleme a náma kírtana, Isten szent 
neveinek éneklése. A különböző jóga -folyama tok a meditáció 
különféle fajtáit ajánlják, a meditáció tárgya azonban mindig az 
Abszolút Igazság kell hogy legyen, mivel a jóga szó jelentése: 

„összekapcsolódás a legfelsőbbel". Azt a meditációt, amelynek a 
tárgya nem Isten, nem lehet jóga -meditációnak nevezni. Jóga- 
meditációnak hívhatjuk azt, amikor egy pohár víz elfogyasztása 
közben az ember Krisna szavaira emlékszik: „Én vagyok a víz íze" 
(7.8), vagy amikor a Himalája távoli barlangjában ülve a szívében 
megjelenő Visnura rögzíti elméjét. Jelen korunkban azonban a 
védikus írások leginkább Isten szent neveinek folytonos ismétlését 
ajánlják, mint a mindenki által könnyen végezhető és legnagyobb 
hatású meditációs formát. Ezt mawfra-meditációnak hívják. A 
Védákban számos, Isten neveit magukban foglaló himnuszt 
találhatunk, amelyek között kiemelkedő fontosságú a jólismert Haré 
Krisna, Haré Krisna, Krisna Krisna, Haré Haré, Haré Ráma, Haré 
Ráma, Ráma Ráma, Haré Haré mantra, amelyet fontossága miatt mahá 
mantrának, „nagy mariimnak" is neveznek. Azok, akik a Krisna-tudatú 
hívők közösségének tagjaként lelki avatásban részesültek, egy 
száznyolc szemből álló imaláncon gyakorolják a mantra-meditáció 
dzspának nevezett egyéni formáját. Egy körnek nevezik azt, amikor 
valaki a százkilencedik, központi szemtől elindulva a lánc minden 
egyes gyöngyén elmondja a Haré Krisna mantrát, egészen addig, amíg 
visszaérkezik a központi szemhez, amelyet nem érint meg. Az avatást 
kapottak fogadalmat tesznek, hogy naponta legalább tizenhat ilyen 
körön keresztül éneklik a Haré Krisnát. A mantra-meditáció együttes 
formáját kirtanának hívják. Ebben a közösség egy tagja előénekli a 
mantrát, a többiek pedig ugyanazt a dallamot ismételve felelnek rá. Ez 
a meditáció különösen nagy erejű és élvezetes formája. 

A bhakti-jóga öt legfontosabb eleme közül a harmadik a 
Bhagavad-gítá hoz és a Srímad-Bhágavatamhoz hasonló védikus 
írások olvasása, vagy a róluk szóló előadások hallgatása. Itt e könyvek 
olyan kiadásaira gondolok, amelyek azok eredeti üzenetének átadását 
tartják szem előtt, és nem azokra, amelyek pusztán hindu vallási, vagy 
filozófiai klasszikusként tekintenek rájuk. A Magyarországi Krisna- 
tudatú Hívők Közössége számos kiadványt megjelentetett a témában, 
amelyek közül a Bhagavad-gítá úgy, ahogy van, a Srímad-Bhágavatam, a 
Krisna, az Istenség Legfelsőbb Személyisége, és a Sri Csaitanja-csaritámrita 
a legfontosabbak. Ezek a könyvek beszerezhetők a közösség 
központjaiban. 

Azoknak, akiknek nincs lehetőségük arra, hogy azokon a 
szent helyeken éljenek, ahol Sri Krisna a kedvteléseit végezte, azt 
tanácsolják, hogy ha tehetik, legalább egyszer az életükben látogassák 
meg e helyeket. Amikor az Úr e világban megjelenik, társai és 
transzcendentális hajléka egyaránt vele tartanak. így van ez akkor is, 
amikor a templomokban imádott formájában nyilvánul meg, ezért az 
a templom, ahol az előírások megfelelő betartásával odaadóan 
szolgálják az Úr formáját, egyenértékű Isten transzcendentális 
hajlékával. Krisna örökké tiszta hívei szívében lakozik, és mindig 
megjelenik ott, ahol valaki az Ő szeretetteljes odaadó szolgálatát 
végzi. Ez az odaadó atmoszféra az, ami miatt az Úr megjelenésének 
helyszínei különlegesen áldásos hatással bírnak. Akinek nincs arra 
lehetősége, hogy ellátogasson a Krisna-tudatos közösség indiai 
központjaiba, az keresse fel az egyik magyarországi templomot, ahol 
együtt énekelheti a hívekkel a Haré Krisna matúrát. Ahogy a vaisnava 
költő mondja: „Az Úr Hari örökké ott lakik, ahol tiszta hívei nagy 
odaadással szent neveit éneklik" (Kévalástaka 5). 

Végül az ötödik kiemelt pont az Úr templomi formájának 
imádata. Sríla Prabhupada így ír erről: 

A védikus irodalom tanúsága szerint az imádat kétféle lehet: 
szaguna, amikor a Legfelsőbbet mint személyes tulajdonságokkal 
rendelkezőt imádjuk, valamint nirguna, amikor az imádat a Legfelsőbb 
személytelen, tulajdonságok nélküli aspektusára irányul. A templomi 
mi/ríí-imádat szaguna, mert az Urat ott anyagi tulajdonságok 
képviselik. Az Úr formája ennek ellenére nem anyagi, noha olyan 
anyagi tulajdonságok képviselik, mint például a kő, a fa vagy az 
olajfesték. Ez a Legfelsőbb Úr abszolút természete. 

Ezt a következő példával illusztrálhatnánk: ha leveleinket az 
utcákon található postaládába dobjuk, akkor minden különösebb 
akadály nélkül célba érnek. Azzal viszont semmire sem megyünk, ha a 
küldeményeket egy régi dobozba, egy utánzat ládába vagy a 
postahivatal által nem hitelesített ládába helyezzük. Ehhez hasonlóan 
Istennek is van egy hiteles képviselője a múrti formájában, s ez az arcsá- 
vigraha, a Legfelsőbb Úr inkarnációja. Isten ezen keresztül elfogadja az 
ember szolgálatát. Az Úr mindenható, ezért az arcsá-vigraha 
inkarnációján keresztül képes elfogadni a bhakta szolgálatát, hogy ezzel 
is megkönnyítse az emberek dolgát, akiknek léte feltételekhez kötött. 
(12.5 magyarázat) 

A templomi múrtit az ember imádhatja a Haré Krisna mantra 
éneklésével, egy-egy gyümölcs, virág vagy füstölő felajánlásával, vagy 
azzal, ha a munkája által megkeresett pénzt az Úr szolgálatába állítja. 
Ennek az imádatnak szigorú előírásai vannak, és az előbb leírtakat 
kivéve közvetlenül csak az végezheti, aki a Krisna-tudatú közösségen 
belül bráhmana-avatást kapott, azonban egyszerű formájában bárki 
gyakorolhatja otthon is. Mindenkinek lehet egy képe Krisnáról, 
amelyet virágokkal díszíthet, füstölőt gyújthat előtte és énekelheti a 
Haré Krisnát. 

A bhakti-jóga folyamatához hozzátartozik a táplálkozás jógája 
is. Az ember tudatát nagyban befolyásolja az, amit elfogyaszt. 
Mindenki tapasztalhatja, hogy a szervezetbe bejuttatott anyagok - 
például az alkohol - milyen jelentős hatással lehetnek tudatára. A 
Bhagavad-gítá így ír az ételek különféle fajtáiról: 

A jóság minőségében élők olyan ételeket kedvelnek, amelyek 
meghosszabbítják az életet, megtisztítják az ember létét, erőt, 
egészséget, boldogságot és elégedettséget adnak. Az ilyen ételek 
lédúsak, zsírosak, táplálóak, és örömmel töltik el a szívet. A túlságosan 
keserű, túl savanyú, sós, erős, csípős, száraz és égető ételt a szenvedély 
kötőerejében élők kedvelik. Az ilyen ételek boldogtalanságot, 
szenvedést és betegséget okoznak. A sötétség kötőerejében lévők az 
olyan ételeket szeretik, amit a fogyasztás előtt több mint három órával 
főztek, ami ízetlen, romlott és rothadó, valamint maradékokból és 
tisztátalan alapanyagokból készült. (17.8-10) 

Sríla Prabhupada így ír az e versekhez fűzött magyarázatában: 

Az étel feladata az élet meghosszabbítása, az elme tisztítása és a fizikai 
erő növelése. Ez az étel egyetlen szerepe. A kiváló szaktekintélyek a 
múltban kiválasztották azokat az ételeket, amelyek a legjobban 
elősegítik az egészség megőrzését és a hosszú életet. Ide sorolhatók a 
tejtermékek, a cukor, a rizs, a gabona, a gyümölcsök és a zöldségfélék. 
A jóság kötőerejében élők nagyon kedvelik az ilyen táplálékot. Egyes 
ételek, például a sült kukorica és a melasz önmagukban nem ízletesek, 
mégis finomak lehetnek, ha tejjel vagy más étellel együtt fogyasztjuk 
őket. Ekkor a jóság minőségébe tartoznak. Ezek az élelmiszerek tiszta 
természetűek; egészen mások, mint az olyan szennyezett dolgok, mint 
a hús és az alkohol. A nyolcadik versben említett zsíros ételnek semmi 
köze sincs az állatok mészárlásából származó zsiradékhoz. Az állati 

zsiradékot megkaphatjuk a legcsodálatosabb étel, a tej formájában is. A 
tej, a vaj, a sajt és a többi tejtermék úgy ad állati zsírt, hogy nem 
szükséges hozzá ártatlan teremtményeket elpusztítani. Csakis a barbár 
mentalitás vezethet efféle mészárláshoz. A szükséges állati zsiradék 
beszerzésének civilizált formája a tej fogyasztása. Az állatok mészárlása 
az emberi szint alatt álló fajokra jellemző. A felesborsó, a dál, a 
barnaliszt és a hasonló élelmiszerek a szükséges fehérjemennyiségről is 
gondoskodnak. 

A szenvedély kötőerejében lévő keserű, túl sós, túlságosan fűszeres 
vagy túl sok erős paprikát tartalmazó ételek a gyomorban lévő nyálkát 
csökkentve fájdalmat okoznak, s betegségekhez vezetnek. A 
tudatlanság vagy sötétség kötőerejébe tartozó ételekre főként az 
jellemző, hogy nem frissek. Minden olyan étel, amit az elfogyasztás 
előtt három óránál régebben főztek (kivéve a praszádamot, vagyis az 
Úrnak felajánlott ételt) a sötétség kötőerejéhez tartozik. Az ilyen étel 
rothadó, ezért rossz szagot is áraszt, ami a tudatlanságban lévőket 
gyakran vonzza, ám a jóságban élő emberekben undort kelt. 

Csak olyan étel maradékait szabad fogyasztani, amit előzőleg 
felajánlottak a Legfelsőbb Úrnak. 

Amint az a fentiekből kiderül, a bhakti-jógik csak olyan ételt 
fogyasztanak el, amelyet a templomi imádat során, vagy az otthoni 
oltárkép előtt ülve felajánlottak az Úrnak. Sri Krisna elfogadja a Neki 
felajánlott gyümölcsöket, zöldség- és gabonaféléket, valamint a 
tejtermékeket. Más ételek fogyasztása nemcsak egészségtelen, de az 
ember tudatát is beszennyezi. 

Ez tehát a Bhagavad-gítá által javasolt bhakti-jóga 
gyakorlatainak rövid összefoglalása. A témáról sokkötetnyi könyv 
született már, s akit mélyebben érdekel, annak azt javaslom, hogy Ő 
Isteni Kegyelme A. C. Bhaktivedanta Swami Prabhupada, A 
Bhagavad-gítá úgy, ahogy van című könyvét vegye először kézbe. 

